# Compendio biblico in lingua genovese/Chì se contèm como Nabucdanozor preize Ierusalem fin a lo tenpo de Teris re de Persia chi per so comandamento retifichà lo tenpio

../Chì se contèm como aprovo de Saramon regnà so figio Roboam e chì se contèm tuti li rei chi fon apresso a ello tan fin a Ioachim - e conpise la quarta etae ../Chì se contèm da la morte de Saramon chi fo fin a Ioxep IncludiIntestazione 31 marzo 2014 75% Da definire
Compendio biblico in lingua genovese 1465 CC BY-SA 3.0 GFDL Indice:Marston.Ms.56.1-45.djvu //it.wikisource.org/w/index.php?title=Compendio_biblico_in_lingua_genovese/Ch%C3%AC_se_cont%C3%A8m_como_Nabucdanozor_preize_Ierusalem_fin_a_lo_tenpo_de_Teris_re_de_Persia_chi_per_so_comandamento_retifich%C3%A0_lo_tenpio&oldid=- 20140331162425 //it.wikisource.org/w/index.php?title=Compendio_biblico_in_lingua_genovese/Ch%C3%AC_se_cont%C3%A8m_como_Nabucdanozor_preize_Ierusalem_fin_a_lo_tenpo_de_Teris_re_de_Persia_chi_per_so_comandamento_retifich%C3%A0_lo_tenpio&oldid=- 20140331162425
Chì se contèm como Nabucdanozor preize Ierusalem fin a lo tenpo de Teris re de Persia chi per so comandamento retifichà lo tenpio.
[p. 41 offerì la rena Saba a lo tenpio, e menane Ioachim e soa mogé e tuta la soa gente, e menàne per ihavo Ioromia proffea$^{[sic]}$ e menassene Daniel, Misael e Naria e Azaria, e misse nome a Daniel Badasal, e a Misael Sidrach, e Anani Midrach, e a Azaria Abdanago, e levà re per soa vorontae Amatisia, chi era barba de Ioachim, e regná in Ierusaelm$^{[sic]}$ agni XI e Nabucdonozor ge misse nome Dexidras, e questo re vivè in ree overe, e seando Nabucdonozor in Babilonia, si fe fá una statua de oro chi era ata LX goa, e fe fá una cria che tuta la gente vegnissem orá quella statua, e che fossem tuti aparegiai quando e odissem le tronbe e le nachare e li atri strumenti. Or tuti quelli de la terra fem quello che Nabucdonozor avea comandao, e in quello tenpo eram trei fantin in Babilonia, Anania, Azaria e Misael, e quando li atri andavam a orá quella statua, quelli trei fantin non ge andavam, unde o fo archuim davanti Nabucdonor$^{[sic]}$ chi ge dissem como quelli trei fantin non voream orá la statua, cossì como ello ave comandao, de che Nabucdonozor se irà e comandà che quelli trei fantin ge fossem mene' davainti$^{[sic]}$, e, quando e ge fon, o ge disse como era so che elli avesem tanto ardimento che elli desprexassem li soi comandamenti, per che elli non voream orá lo so dee. Respozem quelli fantim: "Sapi, segnó re, che noi non oramo li toi dee, pesochè elli non son dee, avanti, e sum overe faite per man de homo, ma noi oremo e cremo quello Dee chi a creao e faite tute le cosse de questo mondo". De le que' parolle Nabucdonor fon$^{[sic]}$ pin de grande ira e disse: "E zuro per li me dee, che se voi non orerai anchoi li me dee, che e ve farò zitá inter una cadera o fornaxa ben ardente, e faròve bruxá nui. Or quando vegne l'umdeman, Nabucdonozor comandà che le tronbe e le nachare fossem sonae segondo che era uzansa, unde tuta le gente de la terra ge zem orar quella statua, e quelli trei fantin non ge vossem andar, e lo re fe comandà che elli fossem zitai inter una fornaxa, e quando li fantin ghe fon dentro, incontenente o desseize lo angero da cel e intrà con elli inter la fornaxa, e la sama stava IIII-VIIII goa sorve la fornaxa, e se ge bruxà tuti quelli chi atisavam lo fogo, e a li trei fantin non fe nissum mar. E lo angero andava dentro la fornaxa con elli. E de li antenpo$^{[sic]}$ si vegne anchora Nabucdonozor in Ierusalem e si preize lo re chi se ne fuxiva$^{[sic]}$ per lo piam de citae de Iericho, e menàlo in Antochia e felo degolar in corte, e semegeivementi o ge fe degolar davanti li soi figi forti e a ello o ge fe trá li ogi e poa o lo menà con li soi cavaler in Babilonia, e questa fo la stralataciom de Babilonia, de la qua se parla in lo Avangerio. E li figi d'Issael stem in quella cativete' agni LII-, e tuto quello ge vegne per lo peccao che avei odio de sorva. Sirio, re de Persia, per lo comandamento de lo nostro segnor Dee, si comandà che lo tenpio de Ierusalem fosse refaito, lo qua era staito destruto, e fe retornà tuti li Zué a caza lor, e che elli poissem retorná a la lor vorentae.